Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO--AMALEMBO YA CALO CIPYA
CABA MULI
Bushe kuti mwatemwa ukubelenga ici cipande mu %%?
EeAwe
Ukutendeka 34:1-31
34Nomba Dina umwana mwanakashi wa kwa Leya+ uo afyele kuli Yakobo, aleya libili libili ku kutandalila+ abana banakashi ba mu calo cilya.+2 Na Shekemu umwana mwaume wa kwa Hamore umwina Hibi,+ cilolo wa muli cilya calo, alimukumbilwe. Pa numa alimubuulile, asendama nankwe no kumucenda.+3 Awe umutima wakwe wali fye pali Dina umwana mwanakashi wa kwa Yakobo, kabili alitemenwe umukashana uyu no kulalanda ifya kunashanasha umutima wa mukashana.4 Asukile Shekemu aeba wishi Hamore ati:+ “Mbuulileni umukashana uyu abe umukashi.”+5 Awe Yakobo aumfwile ukuti Shekemu nakowesha Dina umwana wakwe. Ninshi abana bakwe abaume bali no mukuni wakwe mu mpanga;+ lelo Yakobo aikele tondolo ukupembelela babwele.+6 Pa numa, Hamore, wishi wa kwa Shekemu, aile kuli Yakobo ku kulanda nankwe.+7 Na bana baume ba kwa Yakobo balibwelele ukufuma mu mpanga ilyo fye baumfwile icacitike; awe abaume balya balungulwike imitima kabili bakalipe nga nshi,+ pantu acitile ica museebanya kuli Israele pa kusendama no mwana mwanakashi wa kwa Yakobo,+ ilyo ica musango yu tacali na kucitwa.+8 E lyo Hamore alandile na bo, ati: “Umutima wa mwana wandi Shekemu, uli pa mwana wenu umwanakashi.+ Shi mupeeleni abe umukashi wakwe,+9 kabili muleufishanya na ifwe.+ Abana benu abanakashi mulepeela kuli ifwe, na bana besu abanakashi mulebuula.+10 Kabili muleikala na ifwe, ne calo cikabe cenu. Ikaleni no kulacitamo ubukwebo no kuisangila ubwikalo.”+11 E lyo Shekemu aebele wishi wa kwa Dina ne ndume shakwe ati: “Nga mwampokelela, conse ico mwalasosa ndemupeela.12 Monse umo mwingampingwila umutengo wa mpango ne fya bupe, ine nalamupeela ukulingana ne fyo mwalanjeba;+ cikulu fye mumpeele uyu mukashana abe umukashi wandi.”13 E lyo abana ba kwa Yakobo bayaswike Shekemu na Hamore wishi mu bucenjeshi, pantu alikoweshe Dina nkashi yabo.+14 Babebele ukuti: “Teti tucite ica musango yo, ukupeela nkashi yesu ku mwaume uushasembululwa,+ pantu ico ca museebanya kuli ifwe.15 Twalamusuminisha fye nga mwacita icintu cimo, nga mwaba nga ifwe, mwaleka umwaume wenu onse asembululwa.+16 E lyo tukapeela abana besu abanakashi kuli imwe, na bana benu abanakashi tukabuula, tukekala na imwe kabili tukaba fye umo.+17 Lelo nga tamwaumfwe kuli ifwe ukuti musembululwe, ninshi twalasenda umwana wesu no kuya.”18 Hamore na Shekemu umwana wakwe batemenwe nga nshi amashiwi babebele,+19 kabili umulumendo uyu ayangufyenye ukucita ico cintu,+ pantu atemenwe nga nshi umwana mwanakashi wa kwa Yakobo kabili Shekemu e wacindamishe+ pali bonse aba mu ng’anda ya kwa wishi.+20 E ico Hamore na Shekemu umwana wakwe baile ku mpongolo ya musumba wabo no kutendeka ukulanda ku baume ba mu musumba wabo,+ abati:21 “Abantu aba ba mutende kuli ifwe.+ E ico balekeni bekale mu calo cino no kucitamo ubukwebo, pantu icalo calipabuka kabili kuti baikala ukuli konse.+ Abana babo abanakashi tulebuula ukuti babe abakashi besu na bana besu abanakashi tulebapeela.+22 Nomba aba bantu baleti pa kuti tuleikala na bo pamo, kano nga umwaume onse muli ifwe asembululwa nge fyo bena basembululwa.+23 E lyo ifyo bakwata ne cuma cabo ne fitekwa fyabo fyonse, bushe tafyakabe fyesu?+ Ifwe natusumine fye pa kuti bekale na ifwe.”+24 Awe bonse abalongene pa mpongolo ya musumba wakwe baumfwile kuli Hamore na kuli Shekemu umwana wakwe, kabili abaume bonse balisembulwilwe, bonse abalongene pa mpongolo ya musumba wakwe.25 Lelo, pa bushiku bwalenga shitatu, ilyo balekalipwa,+ e lyo abana baume babili aba kwa Yakobo, Simeone na Lebi,+ indume sha kwa Dina,+ cila muntu abuulile ulupanga no kupumikisha ulya musumba, no kwipaya umwaume onse.+26 Baipeye na Hamore na Shekemu umwana wakwe ku lupanga.+ E lyo basendele Dina ukufuma mu ng’anda ya kwa Shekemu no kufumako.+27 Abana bambi aba kwa Yakobo basanshile abaume abacenenwe sana no kusenda ifipe fya mu musumba ulya, pantu inkashi yabo bali-ikoweshe.+28 Imikuni yabo ne ng’ombe shabo ne mpunda shabo ne fyali mu musumba ne fyali mu mpanga balisendele.+29 Basendele na fyonse ifyo balesangilamo ubwikalo, no kusenda abana babo bonse abanono na bakashi babo muli bunkole, ica kuti bakufishe fyonse ifyali mu mayanda.+30 E lyo Yakobo atile kuli Simeone na kuli Lebi:+ “Namunenga ukusuulwa ku bantu no kumpatanya na bekashi ba cino calo,+ mu bena Kanaani na bena Perisi; kabili apo abantu bandi banono impendwa,+ bakanjimina no kwisansakula kabili nkaloba, ine na ba mu ng’anda yandi.”31 Na bo batile: “Alemona kwati kuti asangula inkashi yesu cilende.”+
bem_Latn kam_Latn bem_Latn bem_Latn bem_Latn bem_Latn kam_Latn bem_Latn bem_Latn